Lolland-Falsters Stifts-Tidende, 1843-04-10
(Corresp.) Kjøbenhavn den 7de April. Til vor Tids fortrinlige Indretninger høre upaatvivlelig Asylerne. Deres Frugter ville først en kommende Generation høste, men at disse Frugter ville blive gode og herlige, derom kan der ingen Tvivl være. Vi mene derfor, at det vil interessere Læserne, at erholde et kort Udtog af den igaar udkomne Beretning om det kjøbenhavnske Asylselskabs Virksomhed. - Dette Selskab har 4 Asyler under sin Bestyrelse, der den 31te Aug. 1842 havde optaget 555 Børn, og naar Frederik den 6tes Asyl bliver fuldtalligt, ville de kunne rumme 725 Børn. Af det førstnævnte Antal, 555 Børn, kunde 57 læse, 142 stave og 156 strikke; de tilhørte 349 Familier. Siden Asylselskabets Stiftelse i Aaret 1835 ere 1630 Børn optagne, og af disse ere 307 udskrevne som Syvaarige, og der er truffet Foranstaltninger, at ethvert udskrevet Barn strax optages i de offentlige Skoler, for at ikke det, hvad Asylet har virket, atter skal nedbrydes. Selskabets nuværende Formand er Pastor Smith, 1ste residerende Capellan ved Frue Menighed. Blandt Selskabets Velgjørere fortjener især afdøde Silke= og Klædehandler Lund at nævnes. Han skjænkede i Aaret 1837, uden at navngive sig, den betydelige Sum af 700 Pd. Sterling i engelske 3 pCt. Obligationer til Asylet paa Christianshavn, og Døden har først affløret den Hemmelighedsfuldhed, hvormed den Ædle, som virkede det Gode i Stilhed og skyede Of Sefentliggjørelsen af hans mangehaande Velgierninger, indhyllede denne betydelige Gave. Efter Regnskabet for Aaret fra 28de Mai 1841 til 28de Mai 1842, afsluttet den 28de Aug. 1842, har Jndtægten for de tre Asyler udgjort, 8768 Rbd. 9 s.; Udgiften 8226 Rbd. 65 s., og Beholdningen udgjør 1200 Pd. Sterling, samt 4784 Rbd. 17 s., deels i Obligationer, deels i rede Penge, hvorimod Selskabet skylder til Nationalbanken 4700 Rbd. Disse Asyler, ere desuden ved testamentarisk Disposition tillagte af afgangne Urtekræmmer Press 500 Rbd. og af afgangne Jomfru Krag, 100 Rbd. – Frederik den Sjettes Asyl, for hvilket der er opført en egen og smagfuld Bygning, og som ligeledes har sit særskilte Regnskab, har fra sin Stiftelse 28de Januar 1840 til 28de Mai 1842 havt en Jndtægt af 15,561 Rbd. 33 s., og en Udgift af 15,530 Rbd. 54 s., hvorunder dog er indbefattet hvad Bygningens Opførelse har kostet, circa 15,000 Rbd. Denne Stiftelse har en Gjeld af 7256 Rbd. 16 s., og er ved testamentarisk Disposition af afgangne Silke= og Klædehandler Christensen tillagt 2000 Rbd. og af afg. Jfr. Kragh 100 Rbd. - Det fremgaaer heraf, at Asylernes financielle Forfatning kun er mislig, og Bestyrelsen har ogsaa henledet Medborgeres Opmærksomhed derpaa. Vi tvivle ikke om, at denne Opfordring vil finde velvillige Øren, og gavmilde Hjerter; thi Menneske vennerne ville ikke tillade, at disse skjønne Jndretninger, af Mangel paa Penge, skulle, om end ikke gaae tilgrunde, saa dog hemmes i deres Virksomhed. Sluttelig bemærke vi, at foruden disse 4 Asyler, der staae under Asylselskabets Bestyrelse, tæller Kjøbenhavn endnu 3 Asyler med egen Bestyrelse, og at i samtlige 7 Asyler finder et Antal af 1125 Børn daglig Tilflugt og Oplæring. Denne Uge har ret udmærket sig som en Ulykkens Uge. En Fuldmægtig under Generalpostdirectionen har druknet sig, – en Slave er fundet i Stads graven, uvist om han har druknet sig, som dog er sandsynligt – en Kudsk i Gouverneur, Landgrev Wilhelm af Hessens Tjeneste, der blev afskediget, har skudt sig i Landgrevens Stadskaret – en Matros paa Dampskibet "Jris" fik, ved at stikke Trossen ud, en Krænge om Benet, der oversangede det som en Følge af Skibets Fart saaledes, at den ene Stump faldt i Vandet en Rideknægt har paa Volden overredet en ung Pige, der maatte bringes paa Hospitalet – og endelig skal, efter Sigende, den for Voldtægt fra Livet dømte Slagtersvend Schneider have aflivet sig.